Premio Arnal Cavero

O **Premio «Pedro Arnal Cavero»** u **Premio «Arnal Cavero»** ye un certamen literario en luenga aragonesa convocau con periodicidat anyal por o Departamento de Cultura d'o Gubierno d'Aragón ta fomentar y espardir a creyación literaria en "cualsiquiera d'as modalidaz de l'aragonés". O premio s'atorga a una obra literaria inedita en cualsiquier chenero (narrativa, poesía, teatro, asayo, traducción, ezt.) que s'ha de presentar explicitament seguntes a convocatoria d'o premio.

En l'anyo 2012 dimpués de l'aprebación d'a zaguera y restrictiva lei de luengas de PP-PAR, chuntó o Premio Arnal Cavero con o Premio Guillem Nicolau anomenadolo Premio Arnal Cavero-Guillem Nicolau y los deixó sin de dotación economica, amás d'eliminar a obligación de publicar as obras ganadoras como o Gubierno d'Aragón feba antes d'istes cambios, as quetre seguents edicions ha quedau sin ganadors dimpués de no presentar-se-ie garra obra, y en l*anyo 2016 no se comvocó o premio..

En l'anyo 2017 se restableix o Premio a l'estau anterior a 2012.

== Etapas d'o Premio Arnal Cavero ==
O premio «Pedro Arnal Cavero» s'estatueix en [[1987]] como un premio de novela en "[[idioma aragonés|fabla aragonesa]]" (*sic* en l'orichinal) de conchunta con o [[Premio Guillem Nicolau]] de novela en [[idioma catalán|catalán]] (seguntes a convocatoria, en "cualsiquiera d'as modalidaz d'o catalán que se charra en Aragón u d'alcuerdo con l'uso normalizau de dita luenga"). A primera convocatoria d'os dos premios ye en l'anyo [[1988]]..

Manimenos, en 1989, o nuevo gubierno aragonés presidiu por [[Hipólito Gómez de las Roces]] apreba un nuevo decreto que estatueix nuevament o premio «Pedro Arnal Cavero», pero ista vegada ta obras "en cualsiquiera d'as modalidaz linguisticas aragonesas emplegadas adintro d'o territorio d'a Comunidat Autonoma d'Aragón", fendo d'ista traza desapareixer o [[Premio Guillem Nicolau]]. O decreto de 1989 tamién cheneraliza a mena de treballos litearios que se pueden presentar ta o premio (poesía, teatro, narrativa...) y indica que as obras que se presenten han d'estar previament publicadas.

En [[1995]] se tornan a estatuir separadament o premio «Pedro Arnal Cavero» *ta treballos de creyación literaria en aragonés u en cualsiquiera d'as suyas variedaz linguisticas*, o [[Premio Guillem Nicolau]] ta *treballos de creyación literaria en catalán parlau en Aragón u en cualsiquiera d'as suyas variedaz linguisticas''. De conchunta con istos dos premios, s'estatueix un nuevo premio, o Premio Baltasar Gracián a la creyación literaria en castellano. Se torna a premiar obras ineditas, sin restrinchir o tipo de creyación.

Finalment, en 2001 un nuevo decreto, hue en vigor, torna a establir os Premios «Arnal Cavero» ta treballos de creyación literaria y traducción en cualsiquiera d'as modalidaz de l'aragonés. En o mesmo decreto se estableixen o Premio «Guillem Nicolau» ta treballos de creyación literaria en cualsiquiera d'as modalidaz d'o catalán parlau en Aragón, o Premio «Ramón J. Sender» ta novela en castellano y se reorienta o Premio «Baltasar Gracián».
En 2012, o nuevo gubierno aragonés d'o PP lo chunta con o premio en catalán pa clamar-lo “Premio Arnal Cavero-Guillem Nicolau”.

Iste premio que antes en yera dos (o Premio Arnal Cavero pa luenga aragonesa y o Premio Guillem Nicolau pa luenga catalana) se fusionó en uno pa las dos luengas dimpués de l’aprebación d’a zaguera y restrictiva lei de luengas de PP-PAR. O Gubierno aragonés tamién deixó sin dotación economica a toz os suyos premios literarios, amás d'eliminar a obligación de publicar as obras ganadoras como o Gubierno d’Aragón feba antes d’istes cambios. Dende iste cambio en o 2012 as 4 zagueras edicions d'o premio han quedau sin ganadors dimpués de no presentar-se-ie garra obra y en l'anyo 2016 no se convoca o premio.

En l'anyo 2017 o Premio torna a las mesmas condicions que teneba d'antis de 2012 con a restablita d'a dotación economica y a obligación de publicar a obra ganadora.

## Historial de premiatos

### Notas


## Referencias

## Vinclos externos
*  Premio Arnal Cavero. Gubierno d'Aragón.